තංගල්ල උණාකූරුව වෙරළ තීරයේ අනවසර ඉදිකිරීම් කඩා ඉවත් කිරීමේදී අද දහවල් උණුසුම් තත්ත්වයක් ඇති වුණා.ඒ එම ඉදි කිරීම් සිදු කළ  පුද්ගලයන් නිලධාරීන්ට දැඩි විරෝධයක් පළ කිරීමත් සමගයි.තංගල්ල උණාකූරුව වෙරළ තීරයේ පිහිටි මෙම අනවසර ඉදිකිරීම් ඉවත් කර ගන්නා ලෙසට එහි හිමිකරුවන්ට මීට පෙර දැනුම් දී තිබුණත් ඔවුන් ඒවා ඉවත් කරගෙන තිබුණේ නැහැ.ඒ අනුව අනවසර ඉදිකිරීම් ඉවත් කිරීම සඳහා වෙරළ සංරක්ෂණ දෙපාර්තමේන්තුවේ නිලධාරීන් අද දහවල් පැමිණියේ තංගල්ල පොලීසියේ නිලධාරීන්ද සමගයි.කෙසේ වෙතත් හිමිකරුවන්ගෙන් ඊට එල්ල වූයේ දැඩි විරෝධයක්.හිමිකරුවන්ගෙන් එල්ල වූ විරෝධය නොතකා බැකෝ යන්ත්‍ර යොදා ගනිමින් අනවසර ගොඩනැගිලි සහ කුඩා වෙළද කුටි ඉවත් කිරීමට නිලධාරීන් පියවර ගත්තා.එම අවස්ථාවේ කුපිත වූ වෙළඳකුටි හිමිකරුවන්  සහ වෙරළ සංරක්ෂන දෙපාර්තමේන්තුවේ නිලධාරීන් අතර උණුසුම් තත්තවයක්ද හට ගත්තා.